Efter den "gloriøse revolution" ([[The Glorious Revolution|Glorious Revolution]]) i England [[1688]] nød landets indbyggere godt af en enestående borgerlig frihed. Det opmuntrede lærde til at deltage i debatten om politiske og samfundsmæssige problemer. Fra slutningen af 1600-tallet og begyndelsen af 1700-tallet udkom en del betydningsfulde værker af politisk teoretisk karakter. Først og fremmest [[John Locke]] som allerede lige efter regeringsomvæltningen af 1688 udgav værket ''Two Treatises of Government'' ("To afhandlinger om regering", 1689). Her støtter Locke den nye ordning med udvidet magt til parlamentet og baserer det på ideen om den sociale kontrakt mellem magthaverne og folket. I ''An Essay Concerning Human Understanding'' ("Et essay om den menneskelige forståelse", 1690) fremhæver han [[empirisme]]ns ideer om menneskets sind som [[Tabula Rasa (filosofi)|tabula rasa]].
Filosofi Historie Videnskab Humaniora